《由云阳登陆途中杂咏五首 其一》
明代·卢龙云

吴越舟初系，维扬渡不迷。山川馀应接，岐路任东西。

宦迹存鸡肋，春风送马蹄。王孙游莫倦，芳草正萋萋。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。